title: 2015 m. rugsėjo 3 d. Komisijos įgyvendinimo reglamentas (ES) 2015/1490 dėl leidimo naudoti karvakrolio, cinamono aldehido ir paprikų (capsicum) aliejingųjų dervų (oleorezinų) preparatą kaip mėsinių viščiukų pašarų priedą (leidimo turėtojas – „Pancosma France S.A.S.“) (Tekstas svarbus EEE)

text:
4.9.2015

               LT

               Europos Sąjungos oficialusis leidinys

               L 231/4

         KOMISIJOS ĮGYVENDINIMO REGLAMENTAS (ES) 2015/1490
   2015 m. rugsėjo 3 d.
   dėl leidimo naudoti karvakrolio, cinamono aldehido ir paprikų (capsicum) aliejingųjų dervų (oleorezinų) preparatą kaip mėsinių viščiukų pašarų priedą (leidimo turėtojas – „Pancosma France S.A.S.“)
   (Tekstas svarbus EEE)
   EUROPOS KOMISIJA,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas leisti naudoti karvakrolio, cinamono aldehido ir paprikų (capsicum) aliejingųjų dervų (oleorezinų) preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti karvakrolio, cinamono aldehido ir paprikų (capsicum) aliejingųjų dervų (oleorezinų) preparatą kaip mėsinių viščiukų pašarų priedą, skirtiną prie priedų kategorijos „zootechniniai priedai“;

               (4)

               Europos maisto saugos tarnyba (toliau – Tarnyba) 2015 m. sausio 27 d. priimtoje nuomonėje (2) padarė išvadą, kad siūlomomis naudojimo sąlygomis karvakrolio, cinamono aldehido ir paprikų (capsicum) aliejingųjų dervų (oleorezinų) preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir kad šis preparatas gali pagerinti pašarų kiekio ir mėsinių viščiukų prieaugio santykį. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               karvakrolio, cinamono aldehido ir paprikų (capsicum) aliejingųjų dervų (oleorezinų) preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (6)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 3 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  EFSA leidinys 2015;13(2):4011.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  mg/kg visaverčio pašaro, kurio drėgnis 12 %

                     Zootechninių priedų kategorija. Funkcinė grupė: kiti zootechniniai priedai (zootechninių parametrų pagerinimas)

                  4d11

                  „Pancosma France S.A.S.“

                  Karvakrolio, cinamono aldehido ir paprikų (capsicum) aliejingųjų dervų (oleorezinų) preparatas

                     Priedo sudėtis

                  Karvakrolio, cinamono aldehido ir paprikų (capsicum) aliejingųjų dervų (oleorezinų) preparatas, kurio sudėtyje yra:

                              —

                              4,6–5,3 % karvakrolio

                              —

                              2,6–3,2 % cinamono aldehido

                              —

                              ≥ 2 % paprikų (capsicum) aliejingųjų dervų (oleorezinų) (bendras kapsicino ir dihidrokapsicino kiekis sudėtyje – 0,06–0,21 %)

                     Veikliųjų medžiagų apibūdinimas

                              —

                              karvakrolis (1) (≥ 98 % grynumo)
                              C10H14O CAS numeris: 499–75–2

                              —

                              cinamono aldehidas (1) (≥ 98 % grynumo)
                              C9H8O CAS numeris: 104–55–2

                              —

                              paprikų (capsicum) aliejingosios dervos (oleorezinai); bendras kapsicino ir dihidrokapsicino kiekis sudėtyje – ne mažiau kaip 6–7 %

                     Analizės metodas
                      (2)

                  Karvakrolio, cinamono aldehido ir paprikų (capsicum) aliejingųjų dervų (oleorezinų) kiekio pašarų priede skaičiavimas:

                              —

                              dujų chromatografija su liepsnos jonizacijos detektorium (GC-FID)

                  Mėsiniai viščiukai

                  —

                  —

                  100

                              1.

                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                              2.

                              Šis priedas negali būti naudojamas kartu su kitais karvakrolio, cinamono aldehido ir paprikų (capsicum) aliejingųjų dervų (oleorezinų) šaltiniais.

                              3.

                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.

                              4.

                              Mažiausia rekomenduojama dozė: 100 mg/kg visaverčio pašaro.

                  2025 m. rugsėjo 24 d.

         (1)  JECFA, elektroninis leidinys „Specifications for Flavourings“. http://www.fao.org/ag/agn/jecfa-flav/index.html#T

         (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2013 m. spalio 4 d. Komisijos įgyvendinimo reglamentas (ES) Nr. 957/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Bamberger Hörnla/Bamberger Hörnle/Bamberger Hörnchen (SGN)]

text:
5.10.2013

               LT

               Europos Sąjungos oficialusis leidinys

               L 263/11

         KOMISIJOS ĮGYVENDINIMO REGLAMENTAS (ES) Nr. 957/2013
   2013 m. spalio 4 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Bamberger Hörnla/Bamberger Hörnle/Bamberger Hörnchen (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               Reglamentu (ES) Nr. 1151/2012 buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remiantis Reglamento (EB) Nr. 510/2006 6 straipsnio 2 dalimi, Vokietijos paraiška įregistruoti pavadinimą Bamberger Hörnla/Bamberger Hörnle/Bamberger Hörnchen paskelbta Europos Sąjungos oficialiajame leidinyje
                   (3);

               (3)

               asociacija Arche Noah (Šilternas, Austrija) pareiškė prieštaravimą šio pavadinimo įregistravimui. Pagal Reglamento (EB) Nr. 510/2006 7 straipsnio 3 dalį Komisija prieštaravimo pareiškimą atmetė, nes jis buvo pateiktas tiesiai Komisijai, taip pažeidžiant minėto reglamento 7 straipsnio 2 dalies antrą pastraipą, pagal kurią reikalaujama pareiškimą pateikti per kompetentingas nacionalines valdžios institucijas;

               (4)

               todėl pavadinimas Bamberger Hörnla/Bamberger Hörnle/Bamberger Hörnchen turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 4 d.

            Komisijos vardu

            Pirmininkas

         José Manuel BARROSO

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 283, 2012 9 19, p. 18.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      VOKIETIJA

         Bamberger Hörnla/Bamberger Hörnle/Bamberger Hörnchen (SGN)


title: 2014 m. sausio 20 d. Komisijos įgyvendinimo reglamentas (ES) Nr. 50/2014, kuriuo iš dalies keičiamas Įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės

text:
21.1.2014

               LT

               Europos Sąjungos oficialusis leidinys

               L 16/11

      KOMISIJOS ĮGYVENDINIMO REGLAMENTAS (ES) Nr. 50/2014
   2014 m. sausio 20 d.
   kuriuo iš dalies keičiamas Įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės
   EUROPOS KOMISIJA,
   atsižvelgdama į Kroatijos stojimo sutartį,
   atsižvelgdama į Kroatijos stojimo aktą, ypač į jo 41 ir 16 straipsnius kartu su IV priedo 3 skirsnio a dalies 4 punktu,
   kadangi:

               (1)

               Komisijos įgyvendinimo reglamentu (ES) Nr. 170/2013 (1) dėl Kroatijos įstojimo į Sąjungą nustatytos cukraus sektoriaus pereinamojo laikotarpio priemonės. To reglamento II skyriaus 2 skirsnyje kalbama apie Kroatijos įstojimo dieną joje esančių perteklinių cukraus kiekių nustatymą ir jų pašalinimą. Visų pirma, jame nurodyti perteklinių cukraus kiekių nustatymo, pašalinimo ir pašalinimo įrodymų, kuriuos turi pateikti nustatyti Kroatijos veiklos vykdytojai, pateikimo terminai. Jame taip pat nustatyti referenciniai laikotarpiai, kuriais remiantis apskaičiuojami mokesčiai, kuriuos turi mokėti Kroatija, jeigu pertekliniai cukraus kiekiai nėra pašalinami;

               (2)

               kadangi reikia laiko išsamiai Kroatijos pateiktos informacijos analizei ir diskusijoms su šia valstybe nare, ir siekiant užtikrinti tinkamą Įgyvendinimo reglamento (ES) Nr. 170/2013 II skyriaus 2 skirsnio taikymą, būtina pratęsti Įgyvendinimo reglamente nurodytus perteklinių cukraus kiekių nustatymo terminus;

               (3)

               todėl Įgyvendinimo reglamentas (ES) Nr. 170/2013 turėtų būti atitinkamai iš dalies pakeistas;

               (4)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 170/2013 iš dalies keičiamas taip:

               1.

               7 straipsnio 1 dalyje „2014 m. sausio 31 d.“ pakeičiama į „2014 m. rugsėjo 30 d.“;

               2.

               9 straipsnio 1 dalyje „2014 m. spalio 31 d.“ pakeičiama į „2015 m. birželio 30 d.“;

               3.

               10 straipsnis iš dalies keičiamas taip:

                           a)

                           „2014 m. spalio 31 d.“ pakeičiama į „2015 m. birželio 30 d.“;

                           b)

                           „2015 m. birželio 30 d.“ pakeičiama į „2016 m. vasario 29 d.“;

               4.

               11 straipsnis iš dalies keičiamas taip:

                           a)

                           1 dalyje „2015 m. sausio 31 d.“ pakeičiama į „2015 m. rugsėjo 30 d.“;

                           b)

                           2 dalies ketvirtoje pastraipoje „2014 m. spalio 31 d.“ pakeičiama į „2015 m. birželio 30 d.“;

               5.

               12 straipsnis iš dalies keičiamas taip:

                           a)

                           1 dalyje „2015 m. vasario 28 d.“ pakeičiama į „2015 m. spalio 31 d.“;

                           b)

                           2 dalis iš dalies keičiama taip:

                                       i)

                                       pirmoje pastraipoje „2014 m. spalio 31 d.“ pakeičiama į „2015 m. birželio 30 d.“;

                                       ii)

                                       antroje pastraipoje „2015 m. birželio 30 d.“ pakeičiama į „2016 m. vasario 29 d.“;

                                       iii)

                                       trečioje pastraipoje „2015 m. balandžio 30 d.“ pakeičiama į „2015 m. gruodžio 31 d.“

         2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 20 d.

            Komisijos vardu

            Pirmininkas

         José Manuel BARROSO

      (1)  2013 m. vasario 25 d. Komisijos įgyvendinimo reglamentas (ES) Nr. 170/2013, kuriuo dėl Kroatijos įstojimo nustatomos cukraus sektoriaus pereinamojo laikotarpio priemonės (OL L 55, 2013 2 27, p. 1).


title: 2012 m. sausio 30 d. Komisijos įgyvendinimo reglamentas (ES) Nr. 76/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (SGN)]

text:
31.1.2012

               LT

               Europos Sąjungos oficialusis leidinys

               L 27/5

         KOMISIJOS ĮGYVENDINIMO REGLAMENTAS (ES) Nr. 76/2012
   2012 m. sausio 30 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Vokietijos paraiška įregistruoti pavadinimą Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken paskelbta Europos Sąjungos oficialiajame
                   (2) leidinyje;

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. sausio 30 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 109, 2011 4 8, p. 6.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.2 klasė.   Mėsos produktai (virti, sūdyti, rūkyti ir kt.)

      VOKIETIJA

         Holsteiner Katenschinken / Holsteiner Schinken / Holsteiner Katenrauchschinken / Holsteiner Knochenschinken (SGN)


title: 2011 m. birželio 24 d. Komisijos įgyvendinimo reglamentas (ES) Nr. 622/2011, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
25.6.2011

               LT

               Europos Sąjungos oficialusis leidinys

               L 166/20

         KOMISIJOS ĮGYVENDINIMO REGLAMENTAS (ES) Nr. 622/2011
   2011 m. birželio 24 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:
   Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje,
   PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja 2011 m. birželio 25 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. birželio 24 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AR

                  23,1

                  MK

                  54,8

                  TR

                  73,2

                  ZZ

                  50,4

                  0707 00 05

                  TR

                  83,7

                  ZZ

                  83,7

                  0709 90 70

                  TR

                  97,5

                  ZZ

                  97,5

                  0805 50 10

                  AR

                  62,3

                  BR

                  40,6

                  TR

                  65,0

                  UY

                  65,6

                  ZA

                  110,3

                  ZZ

                  68,8

                  0808 10 80

                  AR

                  132,6

                  BR

                  78,0

                  CA

                  105,9

                  CL

                  99,5

                  CN

                  118,6

                  NZ

                  109,7

                  US

                  166,4

                  UY

                  91,7

                  ZA

                  92,9

                  ZZ

                  110,6

                  0809 10 00

                  AR

                  89,7

                  TR

                  241,9

                  ZZ

                  165,8

                  0809 20 95

                  TR

                  327,3

                  XS

                  382,4

                  ZZ

                  354,9

                  0809 30

                  EC

                  116,4

                  TR

                  179,1

                  ZZ

                  147,8

         (1)  Šalių nomenklatūra yra nustatyta Komisijos Reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. kovo 15 d. Komisijos įgyvendinimo reglamentas (ES) Nr. 235/2013, kuriuo nustatomos standartinės vertės, taikytinos finansinei kompensacijai ir su ja susijusiam avansui už 2013 žvejybos metais iš rinkos pašalintus žuvininkystės produktus apskaičiuoti

text:
16.3.2013

               LT

               Europos Sąjungos oficialusis leidinys

               L 74/17

         KOMISIJOS ĮGYVENDINIMO REGLAMENTAS (ES) Nr. 235/2013
   2013 m. kovo 15 d.
   kuriuo nustatomos standartinės vertės, taikytinos finansinei kompensacijai ir su ja susijusiam avansui už 2013 žvejybos metais iš rinkos pašalintus žuvininkystės produktus apskaičiuoti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1999 m. gruodžio 17 d. Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (1), ypač į jo 21 straipsnio 5 ir 8 dalis,
   kadangi:

               (1)

               Reglamente (EB) Nr. 104/2000 numatyta finansinė kompensacija, mokėtina gamintojų organizacijoms, kurios tam tikromis sąlygomis iš rinkos pašalina to reglamento I priedo A ir B dalyse išvardytus produktus. Tokios finansinės kompensacijos dydis turėtų būti sumažintas standartinėmis vertėmis, jei produktai skirti kitiems tikslams, o ne žmonėms vartoti;

               (2)

               2001 m. gruodžio 19 d. Komisijos reglamente (EB) Nr. 2493/2001 dėl tam tikrų iš rinkos pašalintų žuvininkystės produktų realizavimo (2) nurodyti iš rinkos pašalintų produktų realizavimo būdai. Atsižvelgiant į vidutines pajamas, kurias galima gauti tokius produktus realizavus įvairiose valstybėse narėse, turėtų būti nustatyta standartinė tokių produktų vertė, taikoma kiekvienam iš šių realizavimo būdų;

               (3)

               pagal 2000 m. lapkričio 15 d. Komisijos reglamento (EB) Nr. 2509/2000, nustatančio Tarybos reglamento (EB) Nr. 104/2000 dėl finansinės kompensacijos suteikimo už tam tikrų žuvininkystės produktų pašalinimą iš rinkos išsamias taikymo taisykles (3), 7 straipsnį specialiosiose taisyklėse nustatyta, kad, jeigu gamintojų organizacija ar kuris nors jos narys pateikia produktą parduoti kurioje nors valstybėje narėje, išskyrus šalį, kurioje jis yra pripažintas, apie tai turi būti informuota už finansinės kompensacijos skyrimą atsakinga institucija. Ta institucija yra valstybės narės, kurioje gamintojų organizacija yra pripažinta. Todėl atskaitytina standartinė vertė turėtų būti ta, kuri taikoma toje valstybėje narėje;

               (4)

               toks pat skaičiavimo metodas turėtų būti taikomas finansinės kompensacijos avansams apskaičiuoti, kaip numatyta Reglamento (EB) Nr. 2509/2000 6 straipsnyje;

               (5)

               siekiant nesutrikdyti intervencijos sistemos veikimo 2013 m., šis reglamentas turėtų būti taikomas atgaline data nuo 2013 m. sausio 1 d.;

               (6)

               šiame reglamente nustatytos priemonės atitinka nuomonę, kurią pareiškė komitetas, įsteigtas Reglamentu (EB) Nr. 104/2000,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytos 2013 žvejybos metų standartinės vertės, taikytinos apskaičiuojant finansinę kompensaciją už gamintojų organizacijų iš rinkos pašalintus žuvininkystės produktus, skirtus kitiems tikslams, o ne žmonėms vartoti, ir apskaičiuojant susijusius avansus, kaip nurodyta Reglamento (EB) Nr. 104/2000 21 straipsnio 5 dalyje.
   2 straipsnis
   Iš finansinės kompensacijos ir su ja susijusių avansų atskaitytina standartinė vertė yra ta, kuri taikoma valstybėje narėje, kurioje gamintojų organizacija yra pripažinta.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 15 d.

            Komisijos vardu

            Pirmininkas

         José Manuel BARROSO

      (1)  OL L 17, 2000 1 21, p. 22.

      (2)  OL L 337, 2001 12 20, p. 20.

      (3)  OL L 289, 2000 11 16, p. 11.

      PRIEDAS

         Standartinės vertės

                  Iš rinkos pašalintų produktų naudojimo būdai

                  EUR už toną

            1.   Naudojami perdirbti į miltus (pašaras gyvuliams)

                              a)

                                 Clupea harengus rūšies atlantinės silkės ir Scomber scombrus bei Scomber japonicus rūšių atlantinės skumbrės

                              —

                              Danijoje ir Švedijoje

                  50

                              —

                              Jungtinėje Karalystėje

                  50

                              —

                              kitose valstybėse narėse

                  15

                              —

                              Prancūzijoje

                  2

                              b)

                                 Crangon crangon rūšies krevetės ir šiaurinės paprastosios krevetės (Pandalus borealis)

                              —

                              Danijoje ir Švedijoje

                  0

                              —

                              kitose valstybėse narėse

                  10

                              c)

                              Kiti produktai

                              —

                              Danijoje

                  40

                              —

                              Švedijoje, Portugalijoje ir Airijoje

                  15

                              —

                              Jungtinėje Karalystėje

                  15

                              —

                              kitose valstybėse narėse

                  1

            2.   Naudojami švieži ar konservuoti (pašaras gyvuliams)

                              a)

                                 Sardina pilchardus rūšies sardinės ir paprastieji ančiuviai (Engraulis spp.)

                              —

                              visose valstybėse narėse

                  5

                              b)

                              Kiti produktai

                              —

                              Švedijoje

                  0

                              —

                              Prancūzijoje

                  20

                              —

                              kitose valstybėse narėse

                  30

            3.   Naudojami kaip masalas

                              —

                              Prancūzijoje

                  55

                              —

                              kitose valstybėse narėse

                  15

                              4.

                              Naudojami ne pašarams

                  0


title: 2016 m. sausio 28 d. Komisijos įgyvendinimo reglamentas (ES) 2016/116, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
29.1.2016

               LT

               Europos Sąjungos oficialusis leidinys

               L 23/57

         KOMISIJOS ĮGYVENDINIMO REGLAMENTAS (ES) 2016/116
   2016 m. sausio 28 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 28 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  236,2

                  MA

                  82,1

                  TN

                  116,3

                  TR

                  87,7

                  ZZ

                  130,6

                  0707 00 05

                  MA

                  86,8

                  TR

                  158,2

                  ZZ

                  122,5

                  0709 93 10

                  MA

                  49,1

                  TR

                  161,3

                  ZZ

                  105,2

                  0805 10 20

                  EG

                  50,3

                  MA

                  61,6

                  TN

                  54,4

                  TR

                  60,6

                  ZZ

                  56,7

                  0805 20 10

                  IL

                  147,6

                  MA

                  82,6

                  ZZ

                  115,1

                  0805 20 30, 0805 20 50, 0805 20 70, 0805 20 90

                  IL

                  121,6

                  JM

                  154,6

                  MA

                  86,4

                  TR

                  94,9

                  ZZ

                  114,4

                  0805 50 10

                  TR

                  92,8

                  ZZ

                  92,8

                  0808 10 80

                  CL

                  88,0

                  US

                  160,6

                  ZZ

                  124,3

                  0808 30 90

                  CN

                  57,3

                  TR

                  200,0

                  ZA

                  84,4

                  ZZ

                  113,9

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. kovo 11 d. Komisijos įgyvendinimo reglamentas (ES) Nr. 240/2011, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas ( Fagioli Bianchi di Rotonda (SKVN))

text:
12.3.2011

               LT

               Europos Sąjungos oficialusis leidinys

               L 66/13

         KOMISIJOS ĮGYVENDINIMO REGLAMENTAS (ES) Nr. 240/2011
   2011 m. kovo 11 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas (Fagioli Bianchi di Rotonda (SKVN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               Remiantis Reglamento (EB) Nr. 510/2006 6 straipsnio 2 dalies pirma pastraipa, Italijos paraiška įregistruoti pavadinimą Fagioli Bianchi di Rotonda paskelbta Europos Sąjungos oficialiajame leidinyje
                   (2).

               (2)

               Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠI REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 11 d.

            Komisijos vardu, Pirmininko vardu

         Dacian CIOLOŞ

            Komisijos narys

      (1)  OL L 93, 2006 3 31, p. 12.

      (2)  OL C 169, 2010 6 29, p. 12.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.6 klasė.   Švieži ar perdirbti vaisiai, daržovės ir grūdai

      ITALIJA

         Fagioli Bianchi di Rotonda (SKVN)


title: 2015 m. rugpjūčio 13 d. Komisijos įgyvendinimo reglamentas (ES) 2015/1394, kuriuo, atlikus pakartotinį absorbcijos tyrimą pagal Tarybos reglamento (EB) Nr. 1225/2009 12 straipsnį, iš dalies keičiamas Reglamentas (ES) 470/2014 su pakeitimais, padarytais Reglamentu (ES) Nr. 2015/588, kuriuo importuojamam Kinijos Liaudies Respublikos kilmės soliariniam stiklui nustatomas galutinis antidempingo muitas ir jam nustatyto laikinojo muito galutinis surinkimas

text:
14.8.2015

               LT

               Europos Sąjungos oficialusis leidinys

               L 215/42

         KOMISIJOS ĮGYVENDINIMO REGLAMENTAS (ES) 2015/1394
   2015 m. rugpjūčio 13 d.
   kuriuo, atlikus pakartotinį absorbcijos tyrimą pagal Tarybos reglamento (EB) Nr. 1225/2009 12 straipsnį, iš dalies keičiamas Reglamentas (ES) 470/2014 su pakeitimais, padarytais Reglamentu (ES) Nr. 2015/588, kuriuo importuojamam Kinijos Liaudies Respublikos kilmės soliariniam stiklui nustatomas galutinis antidempingo muitas ir jam nustatyto laikinojo muito galutinis surinkimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 12 straipsnio 3 dalį,
   kadangi:
   A.   PROCEDŪRA

   1.   Pradinės priemonės

               (1)

               Šiuo metu galiojančios priemonės (toliau – pradinės priemonės) yra Komisijos įgyvendinimo reglamentu (ES) Nr. 470/2014 (2) nustatytos galutinių antidempingo muitų normos: nuo 0,4 iki 36,1 %. Šio reglamento 1 straipsnio 2 dalis iš dalies pakeista Komisijos įgyvendinimo reglamentu (ES) 2015/588 (3). Komisijos įgyvendinimo reglamentu (ES) Nr. 471/2014 (4) Komisija taip pat nustatė kompensacinių muitų normas: nuo 3,2 iki 17,1 %.

         2.   Prašymas atlikti pakartotinį absorbcijos tyrimą

               (2)

               2014 m. lapkričio 12 d. pagal pagrindinio reglamento 12 straipsnį pateiktas prašymas dėl pakartotinio pradinių antidempingo priemonių absorbcijos tyrimo. Prašymą gamintojų, kurie pagamina daugiau nei 25 % viso Sąjungoje pagaminamo soliarinio stiklo, vardu pateikė „ES ProSun Glass“ (toliau – pareiškėjas).

               (3)

               Pareiškėjas pateikė pakankamai informacijos, iš kurios matyti, kad po pradinio tiriamojo laikotarpio ir prieš nustatant ar nustačius pradines priemones eksporto kainos sumažėjo. Dėl to, kaip įtariama, padidėjo dempingo skirtumas, kuris susilpnino numatytą pradinių priemonių taisomąjį poveikį. Pareiškėjas taip pat pateikė įrodymų, kad soliarinis stiklas ir toliau buvo dideliais kiekiais importuojamas į Sąjungą.

               (4)

               2014 m. gruodžio 19 d. Komisija Europos Sąjungos oficialiajame leidinyje išspausdintu pranešimu paskelbė, kad, pagal pagrindinio reglamento 12 straipsnį, pradėtas pakartotinis antidempingo priemonių, taikomų Kinijos Liaudies Respublikos (KLR) kilmės soliarinio stiklo importui, tyrimas (5).

         3.   Su pakartotiniu tyrimu susijusios šalys

               (5)

               Pranešime apie tyrimo atnaujinimą Komisija paragino suinteresuotąsias šalis pranešti jai apie ketinimą dalyvauti atliekant tyrimą. Be to, pareiškėjui, kitiems žinomiems Sąjungos gamintojams, žinomiems KLR eksportuojantiems gamintojams, importuotojams, prekiautojams, naudotojams, tiekėjams ir KLR valdžios institucijoms Komisija konkrečiai pranešė apie tyrimo inicijavimą ir paragino juos dalyvauti.

               (6)

               Suinteresuotosios šalys turėjo galimybę teikti pastabas dėl tyrimo atnaujinimo ir prašyti, kad Komisija ir (arba) prekybos bylas nagrinėjantis pareigūnas jas išklausytų. Atskleidus faktus viena šalis paprašė, kad Komisija ją išklausytų ir galėjo pareikšti savo nuomonę 2015 m. birželio 23 d.

         4.   Eksportuojančių KLR gamintojų atranka

               (7)

               Pranešime apie tyrimo atnaujinimą Komisija nurodė, kad gali vykdyti suinteresuotųjų šalių atranką pagal pagrindinio reglamento 17 straipsnį.

               (8)

               Kad galėtų nuspręsti, ar atranka yra būtina (o jei būtina, kad galėtų atrinkti bendroves), Komisija paprašė visų eksportuojančių KLR gamintojų pateikti pranešime apie tyrimo atnaujinimą nurodytą informaciją. Be to, Komisija paprašė Kinijos Liaudies Respublikos atstovybės Europos Sąjungoje nurodyti kitus eksportuojančius gamintojus (jei tokių yra), kurie galbūt norėtų dalyvauti atliekant tyrimą, ir (arba) su jais susisiekti.

               (9)

               Prašomą informaciją pateikė ir sutiko būti atrinkti penki Kinijos eksportuojantys gamintojai (eksportuojančių gamintojų grupės), dabartinio tyrimo laikotarpiu eksportavę apie 70 % viso Kinijos į Sąjungą eksportuoto kiekio. Pagal pagrindinio reglamento 17 straipsnio 1 dalį Komisija atrinko dvi bendrovių grupes, remdamasi didžiausia tipine nagrinėjamojo produkto eksporto į Sąjungą apimtimi, kurią būtų galima pagrįstai išnagrinėti per turimą laikotarpį. Dvi atrinktos bendrovių grupės eksportavo daugiau kaip 60 % Kinijos į Sąjungą eksportuoto kiekio ir 94 % šiame tyrime bendradarbiavusių bendrovių eksportuoto kiekio.

               (10)

               Pagal pagrindinio reglamento 17 straipsnio 2 dalį dėl atrinktų bendrovių konsultuotasi su visais žinomais susijusiais eksportuojančiais gamintojais ir nagrinėjamosios šalies valdžios institucijomis. Jokių pastabų negauta. Taigi Komisija nusprendė nekeisti pasiūlytų dviejų atrinktų bendrovių grupių ir visoms suinteresuotosioms šalims buvo atitinkamai pranešta apie galiausiai atrinktas bendroves.

               (11)

               Todėl buvo atrinkti šie soliarinį stiklą eksportuojantys gamintojai:

                           —

                           „Flat Solar Glass Group Co., Ltd“ (toliau – „Flat Glass Group“)

                           —

                           „Xinyi PV Products (Anhui) Holdings“ (toliau – „Xinyi Group“).

         5.   Klausimyno atsakymai

               (12)

               Komisija išsiuntė klausimynus abiem Kinijos eksportuojančių gamintojų grupėms, nesusijusiems importuotojams ir naudotojams, kurie apie save pranešė per pranešime apie tyrimo atnaujinimą nustatytus terminus.

               (13)

               Klausimyno atsakymus pateikė du Kinijos eksportuojantys gamintojai ir trys nesusiję Sąjungos importuotojai ir (arba) naudotojai.

         6.   Tikrinamieji vizitai

               (14)

               Komisija rinko ir tikrino informaciją, kuri, jos manymu, buvo reikalinga šiam pakartotiniam tyrimui atlikti. Tikrinamieji vizitai pagal pagrindinio reglamento 16 straipsnį buvo surengti šių bendrovių patalpose:

                           —

                           „Flat Glass Group“, Dziasingas, Džedziangas, KLR;

                           —

                           „Xinyi Group“, Uhu, Anhui, KLR.

         7.   Atskleidimas

               (15)

               Visoms suinteresuotosioms šalims nusiųstas atskleidimo dokumentas, kuriame pateikti esminiai faktai ir aplinkybės, kuriais remdamasi Komisija pasiūlė pakeisti galutinį antidempingo muitą Kinijos Liaudies Respublikos kilmės soliariniam stiklui. Visoms šalims pranešta apie galutinį terminą pastaboms dėl faktų atskleidimo pateikti.

               (16)

               Suinteresuotųjų šalių pateiktos pastabos išnagrinėtos ir prireikus į jas atsižvelgta.

         8.   Tiriamasis laikotarpis

               (17)

               Šio pakartotinio absorbcijos tyrimo tiriamasis laikotarpis (toliau – ATL) buvo 2013 m. gruodžio 1 d.–2014 m. lapkričio 30 d. ATL eksporto kainos buvo lyginamos su pradinio tyrimo, kurį atlikus buvo nustatytos pradinės priemonės, laikotarpio (2012 m. sausio 1 d.–2012 m. gruodžio 31 d., toliau – PTL) kainomis.

         B.   NAGRINĖJAMASIS PRODUKTAS IR PANAŠUS PRODUKTAS

               (18)

               Šiame tyrime nagrinėjamas produktas atitinka pradiniame tyrime nagrinėtą produktą – KLR kilmės soliarinis stiklas, kurį sudaro grūdintas silikatinis lakštinis stiklas, kurio sudėtyje esančios geležies kiekis mažesnis kaip 300 ppm, laidumas saulės energijai didesnis nei 88 % (matuojant pagal AM1,5 300–2 500 nm), atsparumas karščiui yra iki 250 °C temperatūros (matuojant pagal EN 12150), atsparumas terminiam šokui yra Δ 150 K (matuojant pagal EN 12150), o mechaninis atsparumas ne mažesnis kaip 90 N/mm2 (matuojant pagal EN 1288–3) (toliau – nagrinėjamasis produktas), kurio KN kodas šiuo metu yra ex 7007 19 80.

               (19)

               Iš tyrimo matyti, kad nagrinėjamasis produktas, KLR vidaus rinkoje gaminamas ir parduodamas produktas, Turkijos (kuri pradiniame tyrime buvo laikoma panašia šalimi) vidaus rinkoje gaminamas ir parduodamas produktas ir Sąjungos pramonės Sąjungoje gaminamas ir parduodamas produktas turi tas pačias pagrindines fizines, chemines ir technines charakteristikas ir naudojami pagal tas pačias pagrindines paskirtis. Todėl pagal pagrindinio reglamento 1 straipsnio 4 dalį jie laikomi panašiais produktais.

         C.   NUSTATYTI FAKTAI

               (20)

               Pagal pagrindinio reglamento 12 straipsnį atliekamu absorbcijos pakartotiniu tyrimu siekiama nustatyti, ar nustačius pradines priemones sumažėjo eksporto kainos arba ar KLR kilmės soliarinio stiklo perpardavimo kainos arba tolesnio pardavimo kainos Sąjungoje pakito nepakankamai. Padaryta išvada, kad absorbcija įvyko ir reikėtų apskaičiuoti naują dempingo skirtumą.

         1.   Eksporto kainų sumažėjimas

               (21)

               Per ATL nagrinėjamasis produktas buvo tiesiogiai parduodamas nesusijusiems pirkėjams ES.

               (22)

               Komisija palygino abiejų atrinktų grupių per ATL parduotų rūšių produktų kainas su tų pačių rūšių per PTL parduotų produktų kainomis ir apskaičiavo abiejų grupių absorbcijos vidutinį svertinį lygį.

               (23)

               Per pradinį tyrimą atrinktos bendrovės daugiausia eksportavo nedengtą soliarinį stiklą ir kartu nedidelį kiekį dengto stiklo. Per pradinį tyrimą nustatyta, kad dengto ir nedengto stiklo pardavimo kainos vidutinė priemoka buvo apie 20 % Tačiau nuo to laiko pasaulinėje saulės baterijų plokščių pramonėje pereita nuo nedengto stiklo naudojimo prie dengto, nes šis produktas yra veiksmingesnis. Pastaruoju metu dengtas stiklas tapo standartiniu, o nedengtas soliarinis stiklas daugiausia naudojamas įrenginiuose, eksploatuojamuose nepalankiomis ir atšiauriomis oro sąlygomis. Atitinkamai taip pat pakito atrinktų eksportuojančių gamintojų eksporto praktika – jų eksportuojama produkcija kardinaliai pakito: vietoje nedengto stiklo eksportuojamas dengtas.

               (24)

               Iš tyrimo laikotarpio eksporto kainų palyginimo su ATL kainomis matyti, kad per ATL eksportuoto nagrinėjamojo produkto „Flat Group“ eksporto kainos sumažėjo vidutiniškai 17,6 %, „Xinyi Group“ – 30,4 %. Taigi, absorbciją galima nustatyti abiejų bendrovių grupių atveju.

               (25)

               Pagal pagrindinio reglamento 12 straipsnio 2 dalį importuotojams, naudotojams ir eksportuotojams buvo sudaryta galimybė pateikti įrodymų, patvirtinančių, kad, įvedus priemones, eksporto kainos sumažėjo ir perpardavimo kainos Sąjungoje nepakito dėl kitų priežasčių, o ne dėl antidempingo muito absorbcijos.

               (26)

               Vienas eksportuojantis gamintojas tvirtino ir pakartojo tą patį teiginį po atskleidimo, kad eksporto kainos sumažėjo ne dėl absorbcijos, o dėl nagrinėjamojo produkto veiksmingų gamybos metodų, masto ekonomijos ir konkurencingesnės aplinkos. Todėl sumažėjo gamybos sąnaudos ir eksporto kainos.

               (27)

               Komisija šį teiginį atmetė. Šis teiginys yra susijęs su gamybos sąnaudomis, ir į jį galima atsižvelgti tik pakartotinai išnagrinėjus normaliąją vertę. Tačiau, pagal pagrindinio reglamento 12 straipsnio 5 dalį, į nurodytus normaliosios vertės pokyčius galima atsižvelgti tik tada, kai Komisija turės visą informaciją apie peržiūrėtas normaliąsias vertes. Taip nebuvo, kadangi nė viena iš atrinktų bendrovių grupių nepaprašė peržiūrėti normaliąsias vertes, kaip numatyta pagrindinio reglamento 12 straipsnio 5 dalyje ir paminėta pranešimo apie tyrimo atnaujinimą 5.1.1 dalies a punkte. Todėl ATL gamybos sąnaudos nebuvo patikrinto, o tyrimo apibrėžtoji sritis tebeapima tik eksporto kainų nagrinėjimą. Bet kokie teiginiai dėl įtariamų gamybos sąnaudų ir (arba) normaliosios vertės pokyčių gali būti nagrinėjami tik per tarpinę peržiūrą pagal pagrindinio reglamento 11 straipsnio 3 dalį.

               (28)

               Atskleidus faktus, vienas eksportuojantis gamintojas tvirtino, kad jo eksporto kainos nesumažėjo arba bent sumažėjo ne tiek, kiek atrinktų bendrovių eksporto kainos. Jis toliau argumentavo, kad akivaizdus dviejų atrinktų Kinijos eksportuotojų eksporto kainų mažėjimas ir jų dempingo ir žalos skirtumo perskaičiavimas negali būti laikomas pagrindu iš naujo vertinti jo naują individualų antidempingo muitą. Todėl jis prašė taikyti individualų nagrinėjimą pagal pagrindinio reglamento 12 straipsnio 2 dalį ir 17 straipsnio 3 dalį.

               (29)

               Komisija šį teiginį atmetė. Šis eksportuojantis gamintojas nebendradarbiavo atliekant šį tyrimą ir nepateikė būtinos informacijos per pranešime apie inicijavimą nustatytus terminus. Pagal pagrindinio reglamento 12 straipsnio 4 dalį pakartotinis tyrimas atliekamas nedelsiant ir užbaigiamas paprastai per šešis mėnesius nuo pakartotinio tyrimo pradžios. Bet kokiu atveju šie pakartotiniai tyrimai visada užbaigiami per devynis mėnesius nuo pakartotinio tyrimo pradžios. Todėl dėl individualaus nagrinėjimo, kurio buvo paprašyta tik procedūros pabaigoje atskleidus faktus, nebūtų galima užbaigti tyrimo laiku.

               (30)

               Vienas importuotojas (naudotojas) tvirtino, kad ES soliarinio stiklo pramonei trūko ypač aukštos kokybės soliarinio stiklo, kad būtų patenkinta ES fotovoltinių modulių pramonės paklausa, ir todėl prieštaravo papildomų priemonių nustatymui. Taip pat jis teigė, kad papildomos antidempingo priemonės nulemtų fotovoltinių modulių gamybos perkėlimą už ES ribų.

               (31)

               Komisija abu šiuos teiginius atmetė. Pirmiausia šiems teiginiams turėtų būti taikomas Sąjungos interesų nagrinėjimas, kuris nėra atliekamas pakartotiniame absorbcijos tyrime. Antra, iš naudotojo klausimyno atsakymų matyti, kad per ATL jis galėjo 100 % tiekiamo soliarinio stiklo gauti iš ES ir trečiųjų šalių soliarinio stiklo gamintojų. Todėl šis teiginys nebuvo pakankamai pagrįstas. Tą patį galima pasakyti apie teiginį, kad nustačius papildomas priemones ES fotovoltinių modulių gamintojai perkeltų gamybą už ES ribų. Šis scenarijus neatrodo realistiškas. Kaip nustatyta per pradinį tyrimą, fotovoltinio modulio gamybos sąnaudų soliarinio stiklo dalis yra nedidelė – 6–8 %. Todėl padidinus priemonių skaičių poveikis bendroms fotovoltinių modulių gamybos sąnaudoms būtų nedidelis – 2–3 %.

         2.   Dempingas

               (32)

               Nustačius absorbciją abiejų bendrovių grupių atveju, buvo perskaičiuoti dempingo skirtumai.

         2.1.   Eksporto kainos

               (33)

               Visi atrinkti eksportuojantys gamintojai pardavinėjo produktą nesusijusiems pirkėjams Sąjungoje. Todėl eksporto kainos buvo pagrįstos už nagrinėjamąjį produktą faktiškai sumokėtomis arba mokėtinomis kainomis, kaip nustatyta pagrindinio reglamento 2 straipsnio 8 dalyje.

         2.2.   Palyginimas

               (34)

               Komisija palygino pradiniame tyrime nustatytą normaliąją vertę ir eksporto kainą remdamasi gamintojo kainomis EXW sąlygomis. Dempingo skirtumai nustatyti lyginant individualias atrinktų eksportuotojų kainas EXW sąlygomis ir panašios šalies gamintojo pardavimo vidaus rinkoje kainas arba, atitinkamai, apskaičiuotąją normaliąją vertę.

               (35)

               Siekiant užtikrinti teisingą normaliosios vertės ir eksporto kainos palyginimą, pagal pagrindinio reglamento 2 straipsnio 10 dalį koreguojant deramai atsižvelgta į skirtumus, turinčius poveikio kainoms ir kainų palyginamumui.

               (36)

               Todėl koreguota siekiant atsižvelgti į transporto, jūrų frachto ir draudimo sąnaudas, tvarkymo, krovos darbų ir papildomas sąnaudas, eksporto muitus ir komisinius visais atvejais, kai buvo aišku, kad jie turėjo poveikio kainų palyginamumui.

         2.3.   Dempingo skirtumas

               (37)

               Pagal pagrindinio reglamento 2 straipsnio 11 ir 12 dalis atrinktų eksportuojančių gamintojų dempingo skirtumai buvo nustatyti remiantis per PTL Turkijoje nustatytos kiekvienos panašaus produkto rūšies apskaičiuotosios vidutinės svertinės normaliosios vertės palyginimu su ATL kiekvienos bendrovės atitinkamos rūšies nagrinėjamojo produkto vidutine svertine eksporto kaina, nurodyta kaip CIF kainos Sąjungos pasienyje prieš sumokant muitą procentas.

               (38)

               Todėl „Xinyi Group“ dempingo skirtumas padidėjo nuo 83,1 % per PTL iki 122,2 % per ATL, o „Flat Group“ – nuo 90,1 % iki 122,4 %.

         3.   Žalos pašalinimo lygis

               (39)

               Pagal mažesnio muito taisyklę, nustatytą pagrindinio reglamento 9 straipsnio 4 dalyje, ir kadangi pradinės priemonės buvo pagrįstos žalos pašalinimo lygiu, buvo iš naujo apskaičiuoti žalos skirtumai.

               (40)

               Žalos pašalinimo lygis nustatytas remiantis per ATL nustatytos atrinktų bendradarbiaujančių eksportuojančių gamintojų vidutinės svertinės importo kainos palyginimu su atrinktų Sąjungos gamintojų Sąjungos rinkoje per PTL parduoto panašaus produkto nežalinga vidutine svertine kaina. Taip palyginus gautas skirtumas išreikštas vidutinės svertinės importo CIF vertės procentu.

               (41)

               Atskleidus faktus vienas eksportuojantis gamintojas suabejojo Komisijos naudojamo metodo tikslumu. Konkretizuodamas jis teigė, kad net jei eksporto kainos per ATL būtų nepakitusios, palyginti su PTL kainomis, žalos pašalinimo lygis būtų padidėjęs.

               (42)

               Komisija šį teiginį atmetė. Eksportuojantis gamintojas patvirtino, kad jo eksporto kainos per ATL sumažėjo. Todėl būtų galima nustatyti absorbcijos faktą, o tai reikštų, kad reikėtų perskaičiuoti dempingo ir žalos skirtumus.

               (43)

               Šiuo pagrindu „Xinyi Group“ žalos skirtumas išaugo nuo 39,3 % iki 107,00 %, o „Flat Group“ – nuo 42,1 % iki 112,5 %.

         D.   IŠVADA

               (44)

               Remdamasi pirmiau išdėstytais faktais ir aplinkybėmis Komisija padarė išvadą, kad atrinkti eksportuojantys gamintojai absorbavo galiojantį antidempingo muitą. Todėl remiantis pagrindinio reglamento 12 straipsnio 3 dalimi reikėtų iš dalies pakeisti antidempingo priemones, nustatytas importuojamam KLR kilmės soliariniam stiklui.

      Naujas priemonės lygis

               (45)

               Remdamasi mažesnio muito taisykle, nustatyta pagrindinio reglamento 9 straipsnio 4 dalyje, Komisija pirmiausia palygino žalos skirtumus ir dempingo skirtumus. Turėtų būti nustatytas muitas, kuris prilygtų žalos skirtumų dydžiui. Tačiau, remiantis pagrindinio reglamento 12 straipsnio 3 dalies paskutiniu sakiniu, nustatytino naujo antidempingo muito suma negali daugiau nei du kartus viršyti iš pradžių nustatytos muito sumos.

               (46)

               Kadangi antisubsidijų tyrimas nepatenka į šio tyrimo sritį, siekiant nustatyti naują antidempingo muitą, reikia atimti kompensacinį muitą.

               (47)

               Todėl „Flat Group“ atveju naujas antidempingo muitas yra 71,4 % (t. y. iš dviejų padaugintas šiuo metu taikomas žalos skirtumas (42,1 %) minus 12,8 % kompensacinis muitas), o „Xinyi Group“ atveju – 75,4 % (t. y. iš dviejų padaugintas šiuo metu taikomas žalos skirtumas (39,3 %) minus 3,2 % kompensacinis muitas).

               (48)

               Atsižvelgiant į aukštą eksportuojančių Kinijos gamintojų bendradarbiavimo lygį, visoms kitoms bendrovėms nustatytas didžiausio muito, nustatytino atrinktoms ar atliekant tyrimą bendradarbiaujančioms bendrovėms, dydžio muitas. Visoms kitoms bendrovėms skirtas muitas bus taikomas toms bendrovėms, kurios nebendradarbiavo atliekant tyrimą, išskyrus pradiniame tyrime bendradarbiavusias bendroves, kurioms taikomas individualus muitas. Joms naujas antidempingo muitas nustatomas iš dviejų padauginant joms šiuo metu taikomą žalos skirtumą, iš kurio atimtas taikytinas kompensacinis muitas.

               (49)

               Toliau pateiktoje lentelėje surašytoms neatrinktoms bendradarbiaujančioms bendrovėms dempingo ir žalos skirtumai apskaičiuoti kaip atrinktų bendrovių svertinis vidurkis. Siekiant nustatyti naują antidempingo muitą, nustatyta riba – iš dviejų padaugintas šiuo metu taikomas žalos skirtumas, iš kurio atimtas taikytinas kompensacinis muitas.

               (50)

               Vienas nebendradarbiaujantis eksportuojantis gamintojas, bendradarbiavęs pradiniame tyrime, teigė, kad teisinis pagrindas yra nepakankamas jo galiojančiam antidempingo muitui padidinti arba, kitaip, teisinis pagrindas yra nepakankamas tokiam ženkliam antidempingo muitų padidinimui, kurį pasiūlė Komisija.

               (51)

               Komisija šį teiginį atmetė. Galiojantis priemonių dalinio pakeitimo teisinis pagrindas yra pagrindinio reglamento 12 straipsnio 3 dalis, pagal kurią nustatyto antidempingo muito suma negali daugiau nei du kartus viršyti iš pradžių nustatytos muito sumos. Šis gamintojas nebendradarbiavo atliekant šį tyrimą ir todėl paprastai jam turėtų būti taikomas kitiems eksportuotojams nustatytas muitas. Tačiau pagal pagrindinio reglamento 12 straipsnio 3 dalį, kaip nurodyta 48 konstatuojamojoje dalyje, jam nustatytas naujas antidempingo muitas yra iš dviejų padaugintas šiuo metu taikomas žalos skirtumas, iš kurio atimtas taikytinas kompensacinis muitas.

               (52)

               Patikslinta antidempingo muito norma, taikytina neto kainai Sąjungos pasienyje prieš sumokant muitą, yra tokia:

                           Bendrovė

                           Naujas dempingo skirtumas

                           Naujas žalos skirtumas

                           Viršutinė riba pagal pagrindinio reglamento 12 str. 3 dalį (žr. 45 konstatuojamąją dalį)

                           Kompensacinis muitas
                           (nesikeičia)

                           Peržiūrėtas galutinis antidempingo muitas

                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                           122,4 %

                           112,5 %

                           84,2 %

                           12,8 %

                           71,4 %

                           Xinyi PV Products (Anhui) Holdings Ltd.

                           122,2 %

                           107,0 %

                           78,6 %

                           3,2 %

                           75,4 %

                           Zhejiang Hehe Photovoltaic Glass Technology Co., Ltd

                           122,4 %

                           112,5 %

                           52,4 %

                           17,1 %

                           35,3 %

                           Henan Yuhua New Material Co., Ltd

                           122,4 %

                           112,5 %

                           34,2 %

                           16,7 %

                           17,5 %

                           Wuxi Haida SAFEty Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                              Avic Sanxin Sol-Glass Co. Ltd ir Avic (Hainan) Special Glass Material Co., Ltd

                           122,4 %

                           112,5 %

                           73 %

                           12,4 %

                           60,6 %

                           Dongguan CSG Solar Glass Co., Ltd

                           122,4 %

                           112,0 %

                           73 %

                           12,4 %

                           60,6 %

                           Novatech Glass Co., Ltd

                           122,4 %

                           112,5 %

                           73 %

                           12,4 %

                           60,6 %

                           Pilkington Solar Taicang, Limited

                           122,4 %

                           112,0 %

                           73 %

                           12,4 %

                           60,6 %

                           Henan Ancai Hi-Tech Co., Ltd

                           122,4 %

                           112,5 %

                           73 %

                           17,1 %

                           55,9 %

                           Henan Succeed Photovoltaic Materials Corporation

                           122,4 %

                           112,5 %

                           73 %

                           17,1 %

                           55,9 %

                           Zibo Jinxing Glass Co., Ltd

                           122,4 %

                           112,5 %

                           73 %

                           17,1 %

                           55,9 %

                           Visos kitos bendrovės

                           122,4 %

                           112,5 %

                           84,2 %

                           17,1 %

                           67,1 %

               (53)

               Šiame reglamente nustatytos priemonės atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 470/2014 su pakeitimais, padarytais Įgyvendinimo reglamentu (ES) 2015/588, 1 straipsnio 2 dalis pakeičiama taip:

      „2.   Galutinio antidempingo muito, taikomo 1 dalyje aprašytų produktų, kuriuos pagamino toliau išvardytos bendrovės, neto kainai Sąjungos pasienyje prieš sumokant muitą, norma yra tokia:

                  Bendrovė

                  Galutinis antidempingo muitas

                  Papildomas TARIC kodas

                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd

                  71,4 %

                  B945

                  Xinyi PV Products (Anhui) Holdings Ltd.

                  75,4 %

                  B943

                  Zhejiang Hehe Photovoltaic Glass Technology Co., Ltd

                  35,3 %

                  B944

                  Henan Yuhua New Material Co., Ltd

                  17,5 %

                  B946

                  Henan Ancai Hi-Tech Co., Ltd

                  55,9 %

                  B947

                  Henan Succeed Photovoltaic Materials Corporation

                  55,9 %

                  B948

                     Avic Sanxin Sol-Glass Co. Ltd ir Avic (Hainan) Special Glass Material Co., Ltd

                  60,6 %

                  B949

                  Wuxi Haida SAFEty Glass Co., Ltd

                  60,6 %

                  B950

                  Dongguan CSG Solar Glass Co., Ltd

                  60,6 %

                  B951

                  Pilkington Solar Taicang, Limited

                  60,6 %

                  B952

                  Zibo Jinxing Glass Co., Ltd

                  55,9 %

                  B953

                  Novatech Glass Co., Ltd

                  60,6 %

                  B954

                  Visos kitos bendrovės

                  67,1 %

                  B999“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2015 m. rugpjūčio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  2014 m. gegužės 13 d. Komisijos įgyvendinimo reglamentas (ES) Nr. 470/2014, kuriuo importuojamam Kinijos Liaudies Respublikos kilmės soliariniam stiklui nustatomas galutinis antidempingo muitas ir jam nustatyto laikinojo muito galutinis surinkimas (OL L 142, 2014 5 14, p. 1).

      (3)  2015 m. balandžio 14 d. Komisijos įgyvendinimo reglamentas (ES) 2015/588, kuriuo iš dalies keičiamas Įgyvendinimo reglamentas (ES) Nr. 470/2014, kuriuo importuojamam Kinijos Liaudies Respublikos kilmės soliariniam stiklui nustatomas galutinis antidempingo muitas ir jam nustatyto laikinojo muito galutinis surinkimas (OL L 98, 2015 4 15, p. 6).

      (4)  2014 m. gegužės 13 d. Įgyvendinimo reglamentas (ES) Nr. 471/2014, kuriuo importuojamam Kinijos Liaudies Respublikos kilmės soliariniam stiklui nustatomi galutiniai kompensaciniai muitai (OL L 142, 2014 5 14, p. 23).

      (5)  OL C 457, 2014 12 19, p. 9.


title: 2015 m. vasario 18 d. Komisijos įgyvendinimo reglamentas (ES) 2015/265, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
19.2.2015

               LT

               Europos Sąjungos oficialusis leidinys

               L 45/13

         KOMISIJOS ĮGYVENDINIMO REGLAMENTAS (ES) 2015/265
   2015 m. vasario 18 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 18 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  116,3

                  IL

                  80,8

                  MA

                  83,7

                  TR

                  107,8

                  ZZ

                  97,2

                  0707 00 05

                  EG

                  191,6

                  TR

                  185,9

                  ZZ

                  188,8

                  0709 93 10

                  MA

                  194,7

                  TR

                  222,2

                  ZZ

                  208,5

                  0805 10 20

                  EG

                  57,9

                  IL

                  70,0

                  MA

                  48,5

                  TN

                  49,9

                  TR

                  68,9

                  ZZ

                  59,0

                  0805 20 10

                  IL

                  132,4

                  MA

                  105,8

                  ZZ

                  119,1

                  0805 20 30, 0805 20 50, 0805 20 70, 0805 20 90

                  EG

                  93,4

                  IL

                  147,0

                  JM

                  118,8

                  MA

                  116,4

                  TR

                  74,7

                  US

                  129,6

                  ZZ

                  113,3

                  0805 50 10

                  EG

                  41,2

                  TR

                  55,8

                  ZZ

                  48,5

                  0808 10 80

                  BR

                  68,9

                  CL

                  94,8

                  US

                  171,0

                  ZZ

                  111,6

                  0808 30 90

                  CL

                  180,7

                  CN

                  72,3

                  ZA

                  91,0

                  ZZ

                  114,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. rugsėjo 18 d. Komisijos įgyvendinimo reglamentas (ES) Nr. 841/2012 dėl leidimo naudoti Lactobacillus plantarum (NCIMB 41028) ir Lactobacillus plantarum (NCIMB 30148) kaip visų rūšių gyvūnų pašarų priedus  Tekstas svarbus EEE

text:
19.9.2012

               LT

               Europos Sąjungos oficialusis leidinys

               L 252/17

         KOMISIJOS ĮGYVENDINIMO REGLAMENTAS (ES) Nr. 841/2012
   2012 m. rugsėjo 18 d.
   dėl leidimo naudoti Lactobacillus plantarum (NCIMB 41028) ir Lactobacillus plantarum (NCIMB 30148) kaip visų rūšių gyvūnų pašarų priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Reglamento (EB) Nr. 1831/2003 10 straipsnio 7 dalyje kartu su 10 straipsnio 1–4 dalimis nustatytos specialios nuostatos dėl produktų, kurie pradėjus taikyti minėtą reglamentą Sąjungoje naudojami kaip siloso priedai, įvertinimo;

               (2)

               vadovaujantis Reglamento (EB) Nr. 1831/2003 10 straipsnio 1 dalies b punktu ir 7 straipsniu, mikroorganizmai Lactobacillus plantarum (NCIMB 41028) ir Lactobacillus plantarum (NCIMB 30148) buvo įtraukti į Bendrijos pašarų priedų registrą kaip esami produktai, priklausantys prie siloso priedų funkcinės grupės, skirti visų rūšių gyvūnams;

               (3)

               pagal Reglamento (EB) Nr. 1831/2003 10 straipsnio 2 dalį kartu su 7 straipsniu buvo pateikti prašymai suteikti leidimą naudoti mikroorganizmus Lactobacillus plantarum (NCIMB 41028) ir Lactobacillus plantarum (NCIMB 30148) kaip visų rūšių gyvūnų pašarų priedus ir juos priskirti prie kategorijos „technologiniai priedai“ ir funkcinės grupės „siloso priedai“. Kartu su paraiškomis pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               prašymai pateikti dėl leidimo naudoti mikroorganizmus Lactobacillus plantarum (NCIMB 41028) ir Lactobacillus plantarum (NCIMB 30148) kaip visų rūšių gyvūnų pašarų priedus, priskirtinus prie priedų kategorijos „technologiniai priedai“;

               (5)

               Europos maisto saugos tarnyba (toliau – Tarnyba) 2011 m. gruodžio 13 d. priimtoje nuomonėje (2) padarė išvadą, kad siūlomomis naudojimo sąlygomis mikroorganizmai Lactobacillus plantarum (NCIMB 41028) ir Lactobacillus plantarum (NCIMB 30148) nedaro nepageidaujamo poveikio gyvūnų sveikatai, žmonių sveikatai ar aplinkai ir kad jie gali pagerinti siloso gamybą iš visų pašarų, nes prailginamas sausosios medžiagos išlaikymas ir denatūruojama mažiau baltymų. Be to, Tarnyba patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (6)

               atlikus mikroorganizmų Lactobacillus plantarum (NCIMB 41028) ir Lactobacillus plantarum (NCIMB 30148) vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Todėl turėtų būti suteiktas leidimas naudoti šiuos mikroorganizmus, kaip nurodyta šio reglamento prieduose;

               (7)

               kadangi keičiamos leidimo naudoti mikroorganizmus Lactobacillus plantarum (NCIMB 41028) ir Lactobacillus plantarum (NCIMB 30148) suteikimo sąlygos ir nėra tiesioginio greito poveikio saugai, reikėtų nustatyti pagrįstą laikotarpį prieš leidimo suteikimą, per kurį suinteresuotosios šalys pasirengtų laikytis naujų, su leidimu susijusių reikalavimų. Be to, tikslinga nustatyti pereinamąjį laikotarpį, per kurį būtų parduodamos esamos mikroorganizmų ir pašarų, kurių sudėtyje jų yra, atsargos;

               (8)

               ūkio subjektams neproporcingai sudėtinga iš naujo kaskart pritaikyti etiketes, skirtas pašarams, kurių sudėtyje yra skirtingų priedų, kuriuos buvo paeiliui leista naudoti pagal Reglamento (EB) Nr. 1831/2003 10 straipsnio 2 dalyje nustatytą tvarką ir kuriems reikia taikyti naujas ženklinimo taisykles. Todėl tikslinga sumažinti ūkio subjektų administracinę naštą nustatant laikotarpį, per kurį būtų sklandžiai pakeistos etiketės;

               (9)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   I priede nurodytą mikroorganizmą, priklausantį prie priedų kategorijos „technologiniai priedai“ ir funkcinės grupės „siloso priedai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   II priede nurodytą mikroorganizmą, priklausantį prie priedų kategorijos „technologiniai priedai“ ir funkcinės grupės „siloso priedai“, leidžiama naudoti kaip priedą gyvūnų mityboje tame priede nustatytomis sąlygomis.
   3 straipsnis
   Ženklinimo reikalavimai
   Pašarai, kurių sudėtyje yra 1 ir 2 straipsniuose nurodytų mikroorganizmų, ženklinami remiantis šiuo reglamentu ne vėliau kaip 2013 m. gegužės 19 d.
   Tačiau pašarai, kurių sudėtyje yra 1 ir 2 straipsniuose nurodytų mikroorganizmų ir kurie buvo paženklinti pagal ankstesnes leidimo sąlygas iki 2013 m. gegužės 19 d., gali būti toliau teikiami rinkai tol, kol pasibaigs jų atsargos.
   4 straipsnis
   Pereinamojo laikotarpio priemonės
   Esamos 1 ir 2 straipsniuose nurodytų mikroorganizmų ir pašarų, kurių sudėtyje jų yra, atsargos šio reglamento įsigaliojimo dieną gali būti toliau teikiamos rinkai ir naudojamos ankstesnėmis leidimo sąlygomis tol, kol pasibaigs.
   5 straipsnis
   Šis reglamentas įsigalioja 2012 m. lapkričio 19 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugsėjo 18 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EMST leidinys (2012 m.); 10(1):2529.

      I PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg šviežios medžiagos

                     Technologinių priedų kategorija. Funkcinė grupė: siloso priedai

                  1k20713

                  —

                     Lactobacillus plantarum

                  (NCIMB 41028)

                                 Priedo sudėtis

                                 Lactobacillus plantarum NCIMB 41028 preparatas, kurio sudėtyje yra ne mažiau kaip 7 × 1010 KSV/g priedo.

                                 Veikliosios medžiagos apibūdinimas

                                 Lactobacillus plantarum NCIMB 41028.

                                 Analizės metodas
                                  (1)

                                          Pašarų priedo skaičiavimas: paskleidimo ant plokštelės metodas (EN 15787).

                                          Identifikavimas: impulsinė lauko gelių elektroforezė (PFGE).

                  Visų rūšių gyvūnai

                  —

                  —

                  —

                              1.

                              Priedo ir premikso naudojimo taisyklėse nurodyti laikymo temperatūrą ir laiką.

                              2.

                              Mažiausia priedo dozė, kai priedas naudojamas be kitų į silosą dedamų mikroorganizmų: 1 × 109 KSV/kg šviežios medžiagos.

                              3.

                              Sauga: tvarkant produktą rekomenduojama dėvėti kvėpavimo takų apsaugos priemones ir mūvėti pirštines.

                  2022 m. lapkričio 19 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx

      II PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  KSV/kg šviežios medžiagos

                     Technologinių priedų kategorija. Funkcinė grupė: siloso priedai

                  1k20714

                  —

                     Lactobacillus plantarum

                  (NCIMB 30148)

                                 Priedo sudėtis

                                 Lactobacillus plantarum NCIMB 30148 preparatas, kurio sudėtyje yra ne mažiau kaip 7 × 1010 KSV/g priedo.

                                 Veikliosios medžiagos apibūdinimas

                                 Lactobacillus plantarum NCIMB 30148.

                                 Analizės metodas
                                  (1)

                                          Pašarų priedo skaičiavimas: paskleidimo ant plokštelės metodas (EN 15787).

                                          Identifikavimas: impulsinė lauko gelių elektroforezė (PFGE).

                  Visų rūšių gyvūnai

                  —

                  —

                  —

                              1.

                              Priedo ir premikso naudojimo taisyklėse nurodyti laikymo temperatūrą ir laiką.

                              2.

                              Mažiausia priedo dozė, kai priedas naudojamas be kitų į silosą dedamų mikroorganizmų: 1 × 109 KSV/kg šviežios medžiagos.

                              3.

                              Sauga: tvarkant produktą rekomenduojama dėvėti kvėpavimo takų apsaugos priemones ir mūvėti pirštines.

                  2022 m. lapkričio 19 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx


title: 2015 m. lapkričio 13 d. Komisijos įgyvendinimo reglamentas (ES) 2015/2032, kuriuo dėl tam tikroms tiesioginės paramos sistemoms taikomų 2015 m. viršutinių biudžeto ribų, nustatytų Jungtinei Karalystei, iš dalies keičiamas Įgyvendinimo reglamentas (ES) 2015/1089

text:
14.11.2015

               LT

               Europos Sąjungos oficialusis leidinys

               L 298/6

         KOMISIJOS ĮGYVENDINIMO REGLAMENTAS (ES) 2015/2032
   2015 m. lapkričio 13 d.
   kuriuo dėl tam tikroms tiesioginės paramos sistemoms taikomų 2015 m. viršutinių biudžeto ribų, nustatytų Jungtinei Karalystei, iš dalies keičiamas Įgyvendinimo reglamentas (ES) 2015/1089
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (1), ypač į jo 22 straipsnio 1 dalį, 42 straipsnio 2 dalį ir 51 straipsnio 4 dalį,
   kadangi:

               (1)

               Komisijos įgyvendinimo reglamente (ES) 2015/1089 (2) nustatytos atitinkamų tiesioginių išmokų priemonių 2015 m. metinės nacionalinės viršutinės ribos;

               (2)

               Jungtinėje Karalystėje nacionalinio teismo sprendimu buvo panaikinti Sąjungos tiesioginių išmokų, skirtų Velsui, taisyklių įgyvendinimo teisės aktai. Dėl šios priežasties Jungtinėje Karalystėje buvo priimti nauji sprendimai dėl tiesioginių išmokų Velsui ir apie juos pranešta Komisijai. Nors atsakomybė už tai, kad tie nauji sprendimai atitiktų galiojančią teisinę sistemą ir bendruosius Sąjungos teisės principus, tenka Jungtinei Karalystei, tikslinga į tuos naujus sprendimus atsižvelgti. Tiksliau, kadangi minėtieji sprendimai turi įtakos apskaičiuojant Jungtinės Karalystės bazinės išmokos sistemos ir išmokų jauniesiems ūkininkams 2015 m. metines nacionalines viršutines ribas, tikslinga tas viršutines ribas atitinkamai pakeisti. Be to, remiantis minėtaisiais sprendimais tikslinga nustatyti Jungtinės Karalystės 2015 m. perskirstymo išmokos viršutinę ribą;

               (3)

               todėl Įgyvendinimo reglamentas (ES) 2015/1089 turėtų būti atitinkamai iš dalies pakeistas;

               (4)

               Reglamente (ES) Nr. 1307/2013 nustatytos tiesioginės paramos sistemos pradėtos įgyvendinti 2015 m. sausio 1 d. Kad to reglamento taikymas 2015 paraiškų teikimo metais ir atitinkamų viršutinių biudžeto ribų taikymas neprieštarautų vienas kitam, šis reglamentas turėtų būti taikomas nuo tos pačios dienos;

               (5)

               šiame reglamente nustatytos priemonės atitinka Tiesioginių išmokų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2015/1089 pakeitimas
   Įgyvendinimo reglamento (ES) 2015/1089 priedas iš dalies keičiamas pagal šio reglamento priedą.
   2 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2015 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 13 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 608.

      (2)  2015 m. liepos 6 d. Komisijos įgyvendinimo reglamentas (ES) 2015/1089, kuriuo nustatomos 2015 m. viršutinės biudžeto ribos, taikomos tam tikroms tiesioginės paramos sistemoms, nustatytoms Europos Parlamento ir Tarybos reglamentu (ES) Nr. 1307/2013, ir kuriuo nustatoma Kroatijai skirto specialaus išminavimo rezervo dalis (OL L 176, 2015 7 6, p. 29).

      PRIEDAS
      Įgyvendinimo reglamento (ES) 2015/1089 priedas iš dalies keičiamas taip:

                  1)

                  I punkte Jungtinei Karalystei skirtas įrašas pakeičiamas taip:

                              „Jungtinė Karalystė

                              2 100 795“

                  2)

                  III punktas papildomas šiuo Jungtinei Karalystei skirtu įrašu:

                              „Jungtinė Karalystė

                              16 134“

                  3)

                  VI punkte Jungtinei Karalystei skirtas įrašas pakeičiamas taip:

                              „Jungtinė Karalystė

                              51 798“


title: 2014 m. spalio 14 d. Komisijos įgyvendinimo reglamentas (ES) Nr. 1079/2014, kuriuo nustatomos palūkanų normos, taikytinos apskaičiuojant su supirkimu, saugojimu ir realizavimu susijusių intervencijos priemonių finansavimo išlaidas EŽŪGF 2015 finansiniais metais

text:
15.10.2014

               LT

               Europos Sąjungos oficialusis leidinys

               L 297/7

         KOMISIJOS ĮGYVENDINIMO REGLAMENTAS (ES) Nr. 1079/2014
   2014 m. spalio 14 d.
   kuriuo nustatomos palūkanų normos, taikytinos apskaičiuojant su supirkimu, saugojimu ir realizavimu susijusių intervencijos priemonių finansavimo išlaidas EŽŪGF 2015 finansiniais metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 20 straipsnio 1 ir 4 dalis,
   pasikonsultavusi su Žemės ūkio fondų komitetu,
   kadangi:

               (1)

               pagal Komisijos deleguotojo reglamento (ES) Nr. 906/2014 (2) 3 straipsnio 1 dalies a punktą išlaidos, susijusios su finansavimo išlaidomis, valstybių narių patirtomis kaupiant lėšas, skirtas produktams supirkti, apskaičiuojamos pagal to reglamento I priede nustatytus metodus;

               (2)

               Deleguotojo reglamento (ES) Nr. 906/2014 I priedo I dalies 1 punkte numatyta, kad šios finansavimo išlaidos turi būti apskaičiuojamos taikant Sąjungoje galiojančią vienodą palūkanų normą, kurią kiekvienų finansinių metų pradžioje nustato Komisija. Ši palūkanų norma atitinka EURIBOR terminuotų 3 mėnesių ir 12 mėnesių palūkanų normų vidurkį, nustatomą per šešis mėnesius iki valstybėms narėms pateikiant minėtojo priedo I dalies 2 punkto pirmoje pastraipoje nurodytą pranešimą, šias palūkanas paskirstant atitinkamai vieno trečdalio ir dviejų trečdalių santykiu;

               (3)

               be to, remiantis Deleguotojo reglamento (ES) Nr. 906/2014 I priedo I dalies 2 punkto antra pastraipa, jei valstybė narė nepateikia pranešimo to punkto pirmoje pastraipoje nurodyta forma ir iki joje nurodyto termino, laikoma, kad tos valstybės narės mokamų palūkanų norma yra 0 %. Jei kuri nors valstybė narė praneša neturėjusi jokių su palūkanomis susijusių išlaidų, nes ataskaitiniu laikotarpiu ji valstybės sandėliuose žemės ūkio produktų neturėjo, Komisija tą palūkanų normą nustato remdamasi minėto punkto trečia pastraipa;

               (4)

               pagal Deleguotojo reglamento (ES) Nr. 906/2014 I priedo I dalies 3 punktą remiantis to priedo I dalies 2 punktu nustatyta palūkanų norma turi būti lyginama su vienoda palūkanų norma, nustatyta pagal minėto priedo I dalies 1 punktą. Kiekvienai valstybei narei taikoma mažesnioji iš šių dviejų palūkanų normų;

               (5)

               atsižvelgiant į tai, kad valstybės sandėliuose per šešių mėnesių ataskaitinį laikotarpį nuo 2014 m. kovo mėn. iki rugpjūčio mėn. nebuvo jokių žemės ūkio produktų, valstybių narių nebuvo prašoma pateikti pranešimus pagal Deleguotojo reglamento (ES) Nr. 906/2014 I priedo I dalies 2 punkto pirmą pastraipą;

               (6)

               EŽŪGF 2015 finansiniais metais taikysimos palūkanų normos turėtų būti nustatomos atsižvelgiant į tuos įvairius veiksnius,

         PRIĖMĖ ŠĮ REGLAMENTĄ:
   1 straipsnis
   Išlaidoms, susijusioms su valstybių narių finansavimo išlaidomis, patirtomis kaupiant lėšas produktams supirkti, priskirtinomis Europos žemės ūkio garantijų fondo (EŽŪGF) 2015 finansiniams metams, Deleguotojo reglamento (ES) Nr. 906/2014 I priede numatytos palūkanų normos, remiantis to reglamento 3 straipsnio 1 dalies a punktu, atitinka 0,4 % vienodą palūkanų normą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2014 m. spalio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 14 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 549.

      (2)  2014 m. kovo 11 d. Komisijos deleguotasis reglamentas (ES) Nr. 906/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl valstybės intervencijos išlaidų (OL L 255, 2014 8 28, p. 1).